97. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 88 της 31 Ιαν./3 Φεβρ. 1977 (ΦΕΚ Α΄ 30) Περί κατανομής οργανικών θέσεων εις την εν Βιέννη Αντιπροσωπείαν της Ελλάδος παρά τη Διεθνεί Διασκέψει περί μειώσεως των στρατιωτικών δυνάμεων εις την Κεντρικήν Ευρώπην. Έχοντες υπ’ όψει: 1.Τας διατάξεις του άρθρου 4 παρ. 1 και των παραγράφων 4 και 5 του άρθρου 17, ως και τας διατάξεις των άρθρων 154 και 155 του Νόμου 419/1976, «περί Οργανισμού του Υπουργείου Εξωτερικών». 2.Την υπ’ αριθ. 6/1977 γνωμοδότησιν του Συμβουλίου της Επικρατείας, προτάσει του Ημετέρου επί των Εξωτερικών Υπουργού, απεφασίσαμεν και διατάσσομεν: Άρθρον μόνον Εις την εν Βιέννη υφισταμένην Αντιπροσωπείαν της Ελλάδος παρά την εν αυτή πόλει εδρευούση, μακροχρονίου διαρκείας, Διεθνεί Διασκέψει, περί μειώσεως των στρατιωτικών δυνάμεων εις την Κεντρικήν Ευρώπην, ήτις εμπίπτει εις τας διατάξεις της παραγράφου 5, του άρθρου 17, του Νόμου 419/1976 και λειτουργεί επί της αυτής βάσεως ως και αι Μόνιμοι Αντιπροσωπείαι της Ελλάδος εις Διεθνείς Οργανισμούς, κατανέμονται αι κάτωθι οργανικαί θέσεις: α.Πρέσβυς-Αρχηγός Αντιπροσωπείας: Μία (1) θέσις Πληρεξουσίου Υπουργού Α΄ ή Β΄ Τάξεως. β.Μία (1) θέσις Συμβούλου Πρεσβείας Α΄ ή Β΄ Τάξεως. γ.Δύο (2) θέσεις Διοικητικών Γραμματέων. δ.Μία (1) θέσις Οδηγού Αυτοκινήτου. ε.Μία (1) θέσις Φύλακος-Θυρωρού. Η κατανομή της υπό στοιχείον α΄ ως άνω θέσεως γίνεται δια της μεταφοράς μιας θέσεως Πρεσβευτού, επί βαθμώ Πληρεξουσίου Υπουργού Α΄ η Β΄ τάξεως, εκ της εν Ελσίνκι Πρεσβείας της Ελλάδος, ως αύτη αναφέρεται εις τον εν άρθρω 154, του Νόμου 419/1976, Πίνακα Α΄, των υπό στοιχεία β΄ και  γ΄ θέσεων δια της μεταφοράς εκ των εν τη Κεντρική Υπηρεσία του Υπουργείου Εξωτερικών υφισταμένων, αντιστοίχως, μιας θέσεως Συμβούλου Πρεσβείας Α΄ ή Β΄ Τάξεως και δύο θέσεων Διοικητικών Γραμματέων, των δε υπό στοιχεία δ΄ και ε΄ θέσεων δια της κατανομής μιας ακατανεμήτου εισέτι θέσεως Οδηγού Αυτοκινήτου και μιας ακατανεμήτου θέσεως Φύλακος-Θυρωρού της Εξωτερικής Υπηρεσίας του Υπουργείου. 